Zápis

z 26. stretnutia RC Nitra v rotariánskom roku 2021/2022 dňa 21. marca 2022,  
stretnutie sa konalo prezenčne v penzióne Artin

**Prítomní:** M. Poništ, A. Tóth, L . Gáll, I. Košalko, A. Havranová, L. Tatar, L. Hetényi, Ľ. Holejšovský, R. Plevka, E. Oláh,

**Ospravedlnení:** M. Svoreň, Kamil Lacko-Bartoš, V. Miklík, P. Szabo, M. Waldner, D. Peskovičová, K. Pieta, P. Galo, D. Hetényi, G. Tuhý J. Dóczy, , J. Stoklasa,

Dnešné klubové stretnutie sa konalo prezenčne v penzióne Artin. Stretnutie otvoril prezident klubu M. Poništ. Na úvod sme prebrali dokumenty súvisiace s nadchádzajúcim PETS a DŠS.   
Venovali sme sa najmä navrhovaného rozpočtu, porovnanie, zmeny a vysvetlenie položiek si zobral na starosti Lacko G., keďže ako DS má o tom aktuálne celkom dobrý prehľad. Spomenul, že stále je priestor v navrhovanom rozpočte na úpravy smerom nadol.

Ďalšie dianie v dištrikte sa venovalo aj voľbe DG na rok 2024-25: termín prihlásenia sa na pozíciu DG už vypršal – nenahlásili sa kandidáti, termín bol predĺžený na 4.4.2022. Návrh na DG - nominácia I. Košalka - zatiaľ nesúhlasí a snaží byť dištriktu prospešný iným spôsobom.

Anka nám poreferovala novinky ohľadom ubytovaných utečencov z Ukrajiny, ktorých má u seba. Spomenula, že 12 ročný chlapec, ktorý je v NR so starými rodičmi už chodí do školy a na krúžky. Rodina si chodí brať jedlo, ktoré im dáva mesto na tržnicu. V Tatrách by mala mať mamičku a 2 deti, čaká na kontakt. Jedlo ešte v lokalite Tatier nie je zorganizované, oproti Nitre región pomalšie reaguje.

Ivan nám spomenul, že nová prezidentka RI by mala byť Jennifer Jones z Kanady jej motto : Imagine, inšpirácia od J. Lennon-a - hovorí, že sa teší je prvá ženská prezidentka.

Lacko G. konštatuje nárast ženských členov v Rotary.

Monika Kočiová - koordinátorka pomoci, aj F. Siska detto veľmi výkonní ľudia v organizovaní pomoci utečencom z Ukrajiny. Pozoruhodné je aj to, že sa do pondelka vyzbieralo cez 120.000 Eur + 44.500 Eur z Disaster fondu RI. Zatiaľ peniaze nebolo treba minúť, každý sa snaží pomáhať bezodplatne. Lacko ocenil aj nášho člena, ktorý nechce byť menovaný, ktorý prispel krásnou čiastkou. Ďakujeme.

V pracovnej skupine padla aj otázka: Ako je to s klubmi v Rusku? - Lacko sa snažil zohnať kontakty na DG a PDG z Ruska. Avšak je to veľmi citlivá téma - obmedzenie zákonom ohľadom kolaborácie so zahraničnými organizáciami.

Nasledovala voľná debata ohľadom Ukrajinskej vojny. Spomenuli sa viaceré dobré a inšpiratívne literatúry ako napr.: Bol som robotníkom v Sovietskom zväze. Ivan spomenul, že sledoval nedávno dobrý dokument o protestoch na Ukrajine v rokoch 2013-2014, ktorý má názov **Winter on Fire.** Michal dodal, že na podobnú tému boli natočené ešte ďalšie dva, ktoré sa oplatí tiež vidieť: **Ukrajina v ohni** a **Ukrajina: Maska revolúcie.**

L. Tatar sa poďakoval Ivanovi a spolupracovníkov i iných RC klubov za vynikajúce prednášky, ktoré budú ešte pokračovať.

**Informácie:**

* **28. marca 2022** sa uskutoční prednáška od p. Mistríka, ktorú zabezpečuje I. Košalko, prezentácie si pozrieme z domu Online.

Michal Poništ, prezident Rotary club Nitra 2021/2022

